ओह् मत्तू-जन बने दा बेही दे उस बरके गी दिखदा रेहा, जिस पर सरपैंचै अपनी औंगल रक्खी दी ही। फ्ही उन्ने खबरै इक फर्जी कत्थ सनान्दे होई दस्सेआ जे सूरमे दे दादे बाबे ने कुतै केईं ब’रे पैह्लें, ओह्दे पुरखें, जेह्ड़े ग्रां दे पराने शाहुकार हुन्दे हे, कोला थोड़ी-थोड़ी करियै लगातार इक बड्डी रकम कर्जे दे तौरै उप्पर दुहारी लेई ही, पर अज्जै तोड़ी सूरमे दे पुरखें दी भेठा दा कुसै ने बी ओह् पूरी रकम नेईं परताई दी। कन्ने गै सरपैंचै ने सूरमे गी उस खाते पर ओह्दे दादे-बाबे दे ङूठें दे नशान बी दस्से।